આ વીડિયોમાં રાહુલ ગાંધીનો પાળતુ કૂતરો જોવા મળે છે. આ વીડિયો રાહુલ ગાંધીએ જાતે શૂટ કર્યો હતો. આ વીડિયોમાં તેમનો પાળતુ કૂતરો તેમનો આદેશ માનતો જોવા મળે છે. આ વીડિયો દ્વારા તેમણે એક રીતે લોકોને કહી દીધું છે કે, તેઓ પોતાનું ટ્વીટર એકાઉન્ટ જાતે હેન્ડલ કરે છે. વીડિયોમાં રાહુલ ગાંધીનો અવાજ પણ સાંભળવા મળે છે. ઉલ્લેખનીય છે કે, રાહુલ ગાંધી પર આરોપ લાગી રહ્યો હતો કે, તેઓ બૉટ્સની મદદ લઇ રહ્યાં છે. આ માટે ભાજપના નેતાઓ સમાચાર એજન્સિ એએનઆઈના અહેવાલનો આધાર લઇ રહ્યાં છે, જેમાં દાવો કરવામાં આવ્યો છે કે, રાહુલ ગાંધીના ટ્વીટ વિદેશમાંથી ફેક એકાઉન્ટની મદદથી રિટ્વીટ થઇ રહ્યાં છે. રાહુલ ગાંધીના ટ્વીટને રિટ્વીટ કરવા માટે બૉટ્સ એટલે કે સોફ્ટવેરનો ઉપયોગ કરી રહ્યાં છે. આ આરોપનો રાહુલે અનોખા અંદાજમાં જવાબ આપ્યો છે.